open-index/open-wikipedia-markdown huggingface dataset:
Γροιλανδικές βουλευτικές εκλογές 2009

Οι **βουλευτικές εκλογές στη [[Γροιλανδία]] του 2009** διεξήχθησαν στις 2 Ιουνίου. Στις εκλογές, η αυτονομιστική αριστερά κατήγαγε νίκη, με 43,7% των ψήφων, από το 21,3% που είχε αποσπάσει στις εκλογές του 2005, με πρώτο κόμμα να αναδεικνύεται το κόμμα "Κοινότητα των Ινουίτ" στη *Λάντστινγκ*, την τοπική Βουλή.Έπειτα από 30 χρόνια εκθρονίστηκαν από την εξουσία οι σοσιαλδημοκράτες του κόμματος *Σιουμούτ*, που σημαίνει *Εμπρός*. πρωθυπουργός εξελέγη ο ηγέτης του αριστερού κόμματος, Κουουπίκ Κλάιστ, με 5.461 προσωπικές ψήφους έναντι 1.413 ψήφων για τον πρωθυπουργό Χανς Ενόκσεν.

## Αποτελέσματα

## Παραπομπές


2009
Κατηγορία:Εκλογές του 2009
Άρτο Απαρτιάν

Ο **Άρτο (Χαρουτιούν) Απαρτιάν** (Αθήνα, 14 Νοεμβρίου 1956 - 30 Ιουνίου 2010) ήταν Έλληνας ηθοποιός αρμενικής καταγωγής.

## Βιογραφία
Το 1984 αποφοίτησε από τη Δραματική Σχολή Πέλου Κατσέλη και αμέσως μπήκε στο χώρο του θεάτρου παίζοντας στον «Κύκλο με την κιμωλία» του Μπέρτολτ Μπρεχτ. Η τελευταία του θεατρική συμμετοχή ήταν στην παράσταση "Εκατομμυριούχος’ του Τζορτζ Μπέρναρντ Σο στο Μέγαρο Μουσικής Αθηνών, στο πλευρό της Νόνικας Γαληνέα (2009).

## Καριέρα

### Θέατρο
Είχε συμμετάσχει σε περίπου 50 θεατρικές παραστάσεις όλων των ειδών, από κλασικό και σύγχρονο ρεπερτόριο μέχρι αρχαίο δράμα. Είχε συνεργαστεί με σκηνοθέτες όπως ο Σπύρος Ευαγγελάτος, Γιώργος Κιμούλης, Σταμάτης Φασουλής, Στάθης Λιβαθινός, Κώστας Νταλιάνης κ.ά.

### Κινηματογράφος
Στον κινηματογράφο έπαιζε κυρίως δεύτερους ρόλους σε ταινίες όπως *[[Όμηρος (ταινία)|Όμηρος]]* του Κωνσταντίνου Γιάνναρη, ''Πέτρινα χρόνια'' του Παντελή Βούλγαρη, *[[Παράδεισος στη Δύση|Παράδεισος στη δύση]]* του Κώστα Γαβρά, και το ''Guilt'' (2009) του Βασίλη Μαζωμένου, που ήταν και η τελευταία του ταινία κ.ά. Πρωταγωνιστικό ρόλο έπαιξε στην ταινία *[[Η επιστροφή (ταινία, 2007)|Η επιστροφή]]* (2007) του Βασίλη Δούβλη, στο ρόλο του Έλληνα μετανάστη της Γερμανίας που επιστρέφει στην πατρίδα.

### Τηλεόραση
Συμμετείχε σε σειρές στην τηλεόραση. Χαρακτηριστικός ρόλος του ο Νάσος, ο φίλος δι' αλληλογραφίας της Ελένης Ράντου στο *[[Κωνσταντίνου και Ελένης]]* ως Νάσος Ζέπελιν, που δημιουργούσε μπελάδες στους πρωταγωνιστές της σειράς.

## Θάνατος
Πέθανε ξαφνικά σε ηλικία 54 ετών από πνευμονικό οίδημα και έμφραγμα. Κηδεύτηκε στο Νεκροταφείο Βύρωνα, ενώ η νεκρώσιμη ακολουθία εψάλη στην Αρμενική Εκκλησία της Αθήνας. Ήταν παντρεμένος και είχε έναν γιο. Ο πατέρας του, Άρης, ήταν γνωστός οργανοποιός και συντηρητής μουσικών οργάνων.

## Φιλμογραφία

### Ταινίες

### Ελεύθερο θέατρο

### Τηλεοπτικές σειρές

## Πηγές
#Zougla.gr: «Έφυγε» ο Αρτό Απαρτιάν
#Tvxs.gr: Τελευταία αυλαία σήμερα για τον ηθοποιό Άρτο Απαρτιάν
# Έθνος: Εσβησε ξαφνικά ο ηθοποιός Αρτο Απαρτιάν
## Παραπομπές

## Εξωτερικοί σύνδεσμοι
* 

Κατηγορία:Έλληνες ηθοποιοί θεάτρου
Κατηγορία:Έλληνες ηθοποιοί τηλεόρασης
Κατηγορία:Έλληνες ηθοποιοί κινηματογράφου
Κατηγορία:Έλληνες αρμενικής καταγωγής
Συκώτι (τρόφιμο)

[thumb|350px|Πικάντικη συνταγή συκώτι με [κρεμμύδια, γαρνιρισμένο με σαλάτα και φέτες ψωμί.]]

Το **συκώτι** πολλών θηλαστικών, πουλερικών και ψαριών χρησιμοποιείται σαν τροφή από τους ανθρώπους. Συκώτι από χοίρο, μοσχάρι ή βόδι, αρνί κοτόπουλο ή χήνα είναι ευρέως διαθέσιμα σε κρεοπωλεία και σούπερ μάρκετ.

Το συκώτι τρώγεται ψητό, βραστό, τηγανητό ή ακόμα και ωμό. Σε μερικά πιάτα, το συκώτι συνδυάζεται με ψημένο κρέας ή νεφρά.

Ένα από τα πιο γνωστά πιάτα με συκώτι είναι το γαλλικό φουά γκρα. Στην ελληνική κουζίνα το συκώτι είναι συστατικό της μαγειρίτσας που καταναλώνεται το βράδυ του Μεγάλου Σαββάτου. Σε πολλές χώρες χρησιμοποιούν το συκώτι ως άλειμμα σε ψωμί. Επίσης φτιάχνονται και λουκάνικα με συκώτι.

Το συκώτι είναι πλούσιο σε Σίδηρο και Βιταμίνη Α. Το έλαιο από το συκώτι λιπαρών ψαριών (μουρουνέλαιο) χρησιμοποιείται ευρέως ως συμπλήρωμα διατροφής. Επίσης το συκώτι από ορισμένα άλλα ψάρια όπως το σαλάχι καταναλώνεται στην Αγγλική και στην Γαλλική κουζίνα.

## Τοξικότητα
Πολύ υψηλές δόσεις ποσότητες Βιταμίνης Α μπορεί να είναι τοξικές και να προκαλέσουν Υπερβιταμίνωση Α, μία σοβαρή διαταραχή. Υπήρξαν πολλές αναφορές για δηλητηρίαση από βιταμίνη Α εξαιτίας της κατανάλωσης συκωτιού πολικής αρκούδα, θαλάσσιου ίππου, άλκης, φώκιας και σκύλου. Το συκώτι αυτών των ζώων περιέχει πολύ μεγάλες ποσότητες βιταμίνης Α. Οι Ινουίτ δεν καταναλώνουν το συκώτι από τις πολικές αρκούδες και από τις φώκιες που σκοτώνουν. Έχει εκτιμηθεί ότι η κατανάλωση 500 γραμμαρίων ήπατος πολικής αρκούδας μπορεί να αποβεί μοιραία για έναν άνθρωπο.

Το 2012 η κυβέρνηση του Νούναβουτ προειδοποίησε τις έγκυες γυναίκες να αποφεύγουν την κατανάλωση συκωτιού φώκιας εξαιτίας τις υψηλής περιεκτικότητας σε υδράργυρο.

## Παραπομπές


Κατηγορία:Κρέας
Κατηγορία:Γερμανική κουζίνα
Κατηγορία:Ιαπωνική κουζίνα
Αβαντάβατ

Το αβαντάβατ (*Amandava amandava*) είναι ένα πουλί μεγέθους σπουργιτιού της οικογένειας Εστριλδίδες. Απαντάται στα ανοιχτά λιβάδια της τροπικής Ασίας και είναι δημοφιλές ως πουλί του κλουβιού λόγω του πολύχρωμου φτερώματος των αρσενικών κατά την αναπαραγωγική περίοδο. Αναπαράγεται στην Ινδική υποήπειρο κατα την εποχή των μουσώνων. Η ονομασία του είδους *amandava* και η κοινή ονομασία 'αβαντάβατ'' προέρχεται από την πόλη Αχμενταμπάντ στο Γκουτζαράτ από όπου προμηθευόταν η αγορά κατοικιδίων αυτά τα πουλιά παλαιότερα.

## Περιγραφή
Αυτός ο μικρός σπίνος αναγνωρίζεται εύκολα από την στρογγυλευμένη μαύρη ουρά και το ράμφος που είναι εποχιακά κόκκινο. Τα οπίσθια είναι κόκκινα το αρσενικό κατά την περίοδο αναπαραγωγής είναι κόκκινο στα περισσότερα ανώτερα μέρη του σώματος εκτός από την μαύρη λωρίδα των ματιών, το κάτω μέρος της κοιλιάς και τα φτερά. Υπάρχουν άσπρες κηλίδες στο κόκκινο σώμα και στα φτερά. Το αρσενικό τον υπόλοιπο καιρό είναι πιο σκούρο αλλά έχει κόκκινα οπίσθια ενώ το θηλυκό έχει λιγότερες κηλίδες στο φτέρωμα.

## Παραπομπές


Κατηγορία:Εστριλδίδες
Κατηγορία:Πτηνά της Ασίας
Βαλεοντάδες Σάμου

Οι **Βαλεοντάδες** ή **Βαλιοντάτες** είναι οικισμός της Σάμου στο Βόρειο Αιγαίο.

## Γενικά στοιχεία
Οι Βαλεοντάδες είναι ένα παλιό και σήμερα σχεδόν έρημο χωριό στη βόρεια κεντρική Σάμο σε υψόμετρο 86 μέτρα. Βρίσκεται μέσα σε μια περίφημη για το φυσικό της κάλλος ρεματιά, την οποία σήμερα εν μέρει ακολουθάει ο δρόμος των Μανολατών ξεκινώντας από τον Άγιο Κωνσταντίνο.

Αρχικά ο οικισμός υπαγόταν στους Βουρλιώτες, αλλά τον καιρό της ηγεμονίας της Σάμου (1834-1912) δημιουργήθηκε χωριστός *Δήμος των Έξι Γειτονιών*, που περιέλαβε εκτός από τους Βαλεοντάδες τον Άγιο Κωνσταντίνο, τους Μανολάτες, τους Σταυρινήδες, τους Νενέδες και τους Μαργαρίτες. Σήμερα ανήκει στο Δήμο Ανατολικής Σάμου.

Φαίνεται ότι στο τέλος του 18ου αιώνα υπήρχαν ήδη σπίτια στην περιοχή. Στα έγγραφα της μητρόπολης Σάμου περιλαμβάνεται διαθήκη του ιερέα Θεόδωρου με ημερομηνία 3 Μαρτίου 1792. Στη διαθήκη αναφέρεται σπίτι "εις τους Βαλεοτήδες", το οποίο κληρονομεί η μονή Βροντά. Στους μάρτυρες περιλαμβάνεται ο "διμίτρης βαλεοτής".

Μετά από ένα αιώνα, το 1886, ο Επαμεινώνδας Σταματιάδης  γράφει στα *Σαμιακά*  ότι το χωριό έχει πάρει το όνομά του από κάποιον Βαλεοντή και ότι περιλαμβάνει 26 σπίτια με 106 κατοίκους. Όμως σπεύδει να προσθέσει ότι ο πληθυσμός λιγοστεύει *"ένεκεν της θερμότητος και της κακής του εδάφους ποιότητος"*. Σημειώνει επίσης ότι οι  Έξι Γειτονιές προέρχονται από τη βαθμιαία επέκταση των κατοίκων των Βουρλιωτών. 
Η απογραφή του 2001 αναφέρει 15 κατοίκους και η απογραφή του 2011 μόνο ένα κάτοικο (βλ. στοιχεία περιφέρειας Βορείου Αιγαίου). 

Ο ενοριακός ναός του οικισμού είναι αφιερωμένος στην Αγία Τριάδα (εορτάζει και λειτουργείται του Αγίου Πνεύματος). Ο ναός αυτός φέρεται να έχει ιδρυθεί το 1718. Στην ίδια περιοχή υπάρχει η Αγία Σοφία με έτος κτίσης το 1886.

## Εξωτερικοί σύνδεσμοι

* Δυο οικισμοί του 18ου αι. "Των Έξη Συνοικιών: Βαλεοντάτες - Μαργαρίτες και οι Ενοριακοί ναοί τους από τον ιστότοπο https://parafestaresearch.blogspot.com/.

## Παραπομπές


Κατηγορία:Χωριά της περιφερειακής ενότητας Σάμου
Κατηγορία:Δήμος Ανατολικής Σάμου
Έρημος Μοχάβι

μικρογραφία|δεξιά|Το Εθνικό Πάρκο Τζόσουα Τρι (Joshua Tree National Park)
Η **Έρημος Μοχάβι** (προφ.: /moʊhɑːvi/ ή /məhɑːvi/) ή **Μοχάβε** βρίσκεται στις Ηνωμένες Πολιτείες και καταλαμβάνει σημαντικό τμήμα της νοτιοανατολικής Καλιφόρνιας και μικρότερα τμήματα της κεντρικής Καλιφόρνιας, νότιας Νεβάδας, νοτιοδυτικής Γιούτας και βορειοδυτικής Αριζόνας. Το όνομά της προέρχεται από την φυλή Μοχάβε των ιθαγενών Αμερικανών. Τα μεγάλα υψόμετρα (πάνω από 2.000 πόδια) στο Μοχάβε συνήθως αναφέρονται ως High Desert, ενώ η Κοιλάδα του Θανάτου, ένα από τα πιο διάσημα μέρη της ερήμου, είναι το χαμηλότερο σημείο στη Βόρεια Αμερική στα 282 πόδια (86 μέτρα) χαμηλότερα από την επιφάνεια της θάλασσας.

Τα όρια της ερήμου Μοχάβι γενικά ορίζονται από την παρουσία του φυτού Yucca brevifolia που θεωρείται ένα είδος δείκτη για αυτή την έρημο. Τα τοπογραφικά όρια περιλαμβάνουν τα όρη Τεχατσάπι μαζί με τις οροσειρές Σαν Γκαμπριέλ και Σαν Μπερναρντίνο. Τα όρια των βουνών είναι αρκετά διαφορετικά καθώς χαρακτηρίζονται από τα δύο μεγαλύτερα τεκτονικά ρήγματα στην Καλιφόρνια: το Σαν Αντρέας και το Γκάρλοκ. Η μεγάλη στέπα θάμνων Γκρέιτ Μπέισιν βρίσκεται στο Βορρά, και η πιο ζεστή έρημος Σονόρα (το Low Desert) βρίσκεται στα νότια και τα ανατολικά. Στην έρημο Μοχάβε πιστεύεται ότι ευδοκιμούν μεταξύ 1.750 και 2.000 είδη φυτών.

Ενώ τα περισσότερα μέρη της ερήμου Μοχάβε είναι αραιοκατοικημένα, υπάρχουν πολλές μεγάλες πόλεις, όπως το Λάνκαστερ και το Βίκτορβιλ ενώ οι μεγαλύτερες είναι το Λας Βέγκας και το Χέντερσον.

## Γεωγραφία
μικρογραφία|δεξιά|Μια εφήμερη λίμνη στο Badwater Basin, Death Valley National Park

Η έρημος Μοχάβι ορίζεται από τις πολλές οροσειρές που δημιουργούν ξηρές συνθήκες. Αυτές οι περιοχές συχνά δημιουργούν κοιλάδες, κλειστές λεκάνες απορροής, αλυκές, και εποχιακές αλμυρές λίμνες, όταν υπάρχουν αρκετές βροχοπτώσεις. Οι οροσειρές και οι κοιλάδες είναι μέρος της επαρχίας Basin and Range και του Μεγάλου Λεκανοπέδιου, μια γεωλογική περιοχή που δημιουργεί ανοικτές κοιλάδες κατά τη διάρκεια εκατομμυρίων ετών. Οι περισσότερες από τις κοιλάδες αποστραγγίζονται εσωτερικά, έτσι ώστε όλη η βροχόπτωση που πέφτει εντός της κοιλάδας τελικά δεν ρέει στον ωκεανό. Μερικά σημεία της Μοχάβε (προς τα ανατολικά, μέσα και γύρω από τον ποταμό Κολοράντο/φαράγγι του ποταμού Βέρτζιν) βρίσκονται σε διαφορετική γεωγραφική περιοχή που ονομάζεται Οροπέδιο του Κολοράντο.

## Παραπομπές


## Εξωτερικοί σύνδεσμοι
* 

Κατηγορία:Έρημοι των Ηνωμένων Πολιτειών
Κατηγορία:Γεωγραφία της Καλιφόρνια
Κατηγορία:Αριζόνα
Κατηγορία:Γιούτα
Κατηγορία:Νεβάδα
Έρημος Σονόρα

μικρογραφία|δεξιά|Η έρημος Σονόρα στην Αριζόνα

Η **[[Έρημος]] Σονόρα** βρίσκεται στη Βόρεια Αμερική και καλύπτει μεγάλα τμήματα της Αριζόνα και της Καλιφόρνια στις Νοτιοδυτικές Ηνωμένες Πολιτείες και τμήματα της Σονόρα, Μπάχα Καλιφόρνια και Μπάχα Καλιφόρνια Σουρ στο βορειοδυτικό Μεξικό. Είναι μια από τις μεγαλύτερες και πιο καυτές ερήμους της Βόρειας Αμερικής, με έκταση 311.000 τετραγωνικά χιλιόμετρα. Το δυτικό τμήμα των συνόρων Ηνωμένων Πολιτειών-Μεξικού, περνά μέσα από την έρημο Σονόρα. Στην έρημο είναι ενδημικό το μεγάλο είδος κάκτου Σαγκουάρο.

Σονορα
Κατηγορία:Γεωγραφία του Μεξικού
Κατηγορία:Αριζόνα
Κατηγορία:Γεωγραφία της Καλιφόρνια
Κατηγορία:Έρημοι των Ηνωμένων Πολιτειών
Σφενδόνη (αποσαφήνιση)

Όταν αναφερόμαστε στη λέξη σφενδόνη, μπορεί να εννοούμε:
*Σφενδόνη, (κοινώς **σφεντόνα**) όπλο πανάρχαιας προέλευσης με το οποίο εκτοξεύονται λίθινα ή μεταλλικά βλήματα· αναφέρεται ως σφεντόνα, έχει διαφορετική μορφή και χρήση ως παιδικό παιχνίδι.
*Σφενδόνη (επανάσταση), ταραχώδης περίοδος (1648-1652) κατά της γαλλικής απολυταρχίας.
*Σφενδόνη (αντιτορπιλλικό), αντιτορπιλλικό  1959-1992 του ελληνικού πολεμικού ναυτικού.
What's Words Worth

**What's Words Worth?** είναι ο τίτλος του ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 5 Μαρτίου 1983 σε μορφή δίσκου βινυλίου μέσω της δισκογραφικής εταιρείας "Big Beat Records".
Το συγκεκριμένο άλμπουμ ηχογραφήθηκε στις 18 Φεβρουαρίου 1978 στο "Roundhouse" του Λονδίνου, όπου οι Motörhead εμφανίστηκαν με το όνομα *Iron Fist and the Hordes from Hell*. Η συγκεκριμένη συναυλία οργανώθηκε από τον τραγουδιστή των Dr. Feelgood, Γουίλκο Τζόνσον, με σκοπό να μαζευτούν χρήματα για τη διάσωση κάποιων κειμένων του ποιητή Γουίλιαμ Γουόρντσγουορθ.
Η συγκεκριμένη ηχογράφηση έχει κυκλοφορήσει με διάφορα ονόματα όπως "*Recorded Live 1978*", "*The Watcher*", "*City Kids*", "*Iron Fist & The Hordes From Hell*" και "*Live, Loud & Lewd*", το τελευταίο εκ των οποίων περιείχε τρία επιπλέον κομμάτια.

## Τραγούδια
1. **The Watcher** *(Kilmister)* - 4:01
2. **Iron Horse / Born to Lose** *(Taylor, Brown, Lawrence)* - 4:55
3. **On Parole** *(Wallis)* - 5:12
4. **White Line Fever** *(Kilmister, Clarke, Taylor)* - 2:33
5. **Keep Us on the Road** *(Kilmister, Clarke, Taylor, Farren)* - 5:25
6. **Leaving Here** *(Dozier, B.Holland, E.Holland)* - 3:12
7. **I'm Your Witchdoctor** *(Mayall)* - 3:08
8. **Train Kept A-Rollin** *(Bradshaw, Kay, Mann)* - 2:43
9. **City Kids** *(Wallis, Sanderson)* - 3:43

## Θέσεις τσαρτ
***What's Words Worth?*** *(άλμπουμ)*

***Επίσημη κυκλοφορία: [[5 Μαρτίου]] [[1983]]***

## Τα μέλη του συγκροτήματος
Το "*What's Words Worth?*" ηχογραφήθηκε από τους εξής μουσικούς:
* Lemmy - μπάσο, φωνητικά
* Έντι "Fast" Κλαρκ - κιθάρα
* Φιλ "Philthy Animal" Τέιλορ - τύμπανα

## Πηγές
* Allmusic review
* Sputnik Music review
* Encyclopaedia Metallum review
* Βρετανικά τσαρτ

Κατηγορία:Δισκογραφία των Motörhead
Κατηγορία:Άλμπουμ του 1983
Ιάφεθ

Ο **Ιάφεθ** ήταν πρόσωπο της Βίβλου, μικρότερος γιος του βιβλικού Νώε, μικρότερος αδελφός του Σημ και του Χαμ και γενάρχης των Κούρδων, των Αρμενίων και των Ελλήνων. Σύμφωνα με την Βίβλο **(Γένεσις 10 : 1 – 2)** είχε 8 γιους τους : Γαμέρ, Μαγώγ, Μαδαί, Ιωύαν, Θοβέλ, Μοσόχ και Θείρας. Οι ερμηνείες της Βίβλου γύρω από το πρόσωπο του είναι αμφιλεγόμενες. Κατά την επικρατούσα άποψη είναι ο μικρότερος από τους τρεις γιους του Νώε αλλά μερικές φορές ερμηνεύεται σαν ο μεγαλύτερος. Σύμφωνα με το βιβλίο των Ιωβηλαίων ο Σημ γεννήθηκε 1205 έτη μετά την δημιουργία του κόσμου, ο Χαμ 1209  και ο Ιάφεθ 1211. Το όνομα του έγινε αντικείμενο μελέτης από όλους τους Ευρωπαϊκούς λαούς μετά την καθιέρωση του χριστιανισμού. Τον 7ο αιώνα ο Ισίδωρος της Σεβίλης στο έργο του δημιούργησε το γενεαλογικό δέντρο όλων των λαών της Ευρώπης με γενάρχη όλων τον Ιάφεθ. Στους Ισλαμικούς θρύλους αναφέρεται μόνο επιγραμματικά λόγω του ότι οι λαοί που δέχθηκαν τον μουσουλμανισμό ανήκαν στην συντριπτική τους πλειοψηφία στους Σημίτες και τους Χαμίτες.

## Παραπομπές


## Πηγές
*The 1557 Anno Mundi birthdate for Japheth is based on the standard Massoretic text as represented in the Authorized Version. Septuagint and Samaritan texts have different values. See Chronology of the Bible
*Colin Kidd, British Identities before Nationalism; Ethnicity and Nationhood in the Atlantic World, 1600-1800, Cambridge University Press, 1999, p.&nbsp;29
*Susan Reynolds, "Medieval origines gentium and the community of the realm," History, 68, 1983, pp.&nbsp;375–90
*Matthew Poole, Commentary on the Holy Bible (1685), vol.1, 26

Ιωβ
Ιωβ
Ιωβ
Κατηγορία:Παιδιά του Νώε
Μπελφόρ (αποσαφήνιση)

Η γαλλική λέξη "Μπελφόρ" μπορεί να αναφέρεται σε:
*Μπελφόρ, πόλη της βορειοανατολικής Γαλλίας, πρωτεύουσα του νομού Έδαφος του Μπελφόρ.
*Μπελφόρ (μήλο), ποικιλία μικρόκαρπου κόκκινου μήλου με σκληρή σάρκα, μακροχρόνιας διατήρησης εκτός ψυγείου που εισήχθηκε και στην Ελλάδα τη 10ετία του 1950.
Βουρλιώτες Σάμου

Οι **Βουρλιώτες** είναι οικισμός της Σάμου στο Βόρειο Αιγαίο.

## Γενικά - ιστορικά στοιχεία
Οι Βουρλιώτες βρίσκονται στο κεντρικό βόρειο τμήμα του νησιού, σε υψόμετρο 340 μέτρα στις πλαγιές του όρους Άμπελος. Απέχουν περίπου 19 χλμ. Δ.-ΒΔ. από την πόλη της Σάμου.

Οι Βουρλιώτες ανήκουν στα χωριά που δημιουργήθηκαν γύρω στα 1600 κατά τον εποικισμό της Σάμου από την οθωμανική αυτοκρατορία μετά την περίοδο της ερήμωσης (1470-1570 περίπου). Στον Ιωσήφ Γεωργειρήνη οφείλεται μια περιγραφή γραμμένη το 1677. Ο Γεωργειρήνης αναφέρει ότι είναι αποικία των Βουρλών, μιας μικρής πόλης κοντά στη Σμύρνη (που είναι γνωστή κυρίως ως τόπος γέννησης του ποιητή Γιώργου Σεφέρη). Υπήρχαν τότε περί τα εκατό σπίτια και μια εκκλησία. Η κύρια απασχόληση των κατοίκων ήταν στην υλοτομία, δεδομένου ότι η περιοχή καλυπτόταν από δέντρα κατάλληλα για την κατασκευή οικοδομών και πλοίων. Αναφέρει επίσης την κοντινή Παναγία του Βροντά. Το 1702 πέρασε από τους Βουρλιώτες και φιλοξενήθηκε στη μονή Βροντά στις τρεις μέρες μιας κακοκαιρίας ο περίφημος Γάλλος περιηγητής και βοτανολόγος Ζοζέφ Πιτόν ντε Τουρνεφόρ.

Λίγο πριν το 1900 οι Βουρλιώτες αριθμούσαν 388 σπίτια με 1476 κατοίκους, σύμφωνα με τα *Σαμιακά* του Επαμεινώνδα Σταματιάδη. Ο τελευταίος αναφέρεται και στο χρονικό της δημιουργίας του χωριού και παραθέτει την άποψη ότι οι πρώτοι κάτοικοι ερχόμενοι από τα Βουρλά δημιούργησαν οικισμό στο Παλαιοχώρι (σήμερα πάνω από τον Κάμπο Βουρλιωτών), αλλά εξ αιτίας των πειρατών υποχώρησαν προς τη σημερινή θέση του χωριού. Ωστόσο η τοποθεσία αυτή ήταν κατοικημένη πριν την ερήμωση της Σάμου.

Ένα πλήθος οικισμών προέρχεται από τη βαθμιαία επέκταση των κατοίκων των Βουρλιωτών, οι οποίοι στράφηκαν βαθμιαία στην αμπελουργία και επεκτάθηκαν προς τον κάμπο και προς τη θάλασσα, η οποία εξασφάλιζε τη μεταφορά του κρασιού. Τον καιρό της ηγεμονίας της Σάμου (1834-1912) δημιουργήθηκε από μέρος αυτών των οικισμών ο Δήμος των Έξι Γειτονιών (Άγιος Κωνσταντίνος, Βαλεοντάδες, Μανολάτες, Σταυρινήδες, Νενέδες και Μαργαρίτες).

## Πληθυσμιακή εξέλιξη
Στον παρακάτω πίνακα περιγράφεται η πληθυσμιακή εξέλιξη των Βουρλιωτών (από τα στοιχεία της Ελληνικής Στατιστικής Αρχής) μετά την ένωση της Σάμου με την Ελλάδα (1913) μαζί με τους εξαρτημένους οικισμούς Αυλάκια και Κάμπο Βουρλιωτών, καθώς και με τη μονή Βροντά.

## Παραπομπές


Κατηγορία:Χωριά της περιφερειακής ενότητας Σάμου
Κατηγορία:Δήμος Ανατολικής Σάμου
Σαντιγί (αποσαφήνιση)

Όταν αναφερόμαστε στη λέξη Σαντιγί ή σαντιγύ μπορεί να εννοούμε:
* Σαντιγί, πόλη της Γαλλίας στο νομό Ουάζ του διαμερίσματος της Πικαρδίας
*Σαντιγί (κρέμα),  γλυκιά, αφράτη κρέμα από κρέμα γάλακτος και ζάχαρη που διακοσμεί διάφορα γλυκίσματα.
Χέντερσον (Νεβάδα)

Το **Χέντερσον** (αγγλικά: *Henderson*) είναι πόλη της κομητείας Κλαρκ στην Νεβάδα. Η πόλη είναι μέρος της μητροπολιτικής περιοχής του Λας Βέγκας, η οποία εκτείνεται σε όλη τη κοιλάδα του Λας Βέγκας. Είναι η δεύτερη μεγαλύτερη πόλη στη Νεβάδα, μετά το Λας Βέγκας, με εκτιμώμενο πληθυσμό 257.729 κατοίκων στην απογραφή του 2010. Καταλαμβάνει το νοτιοανατολικό άκρο της κοιλάδας, σε υψόμετρο περίπου 1.330 ποδιών (410 m).

Το 2011, το περιοδικό Forbes κατέταξε το Χέντερσον ως δεύτερη ασφαλέστερη πόλη της Αμερικής. Οι αναλυτές αποδίδουν το γεγονός αυτό στο ότι είναι μια εύπορη πόλη, με υψηλό μέσο εισόδημα και ανέσεις που απευθύνονται στους κατοίκους της περιοχής. Αυτό περιορίζει την μετακίνηση στην γύρω περιοχή και στο κοντινό Λας Βέγκας. Το Χέντερσον έχει επίσης ονομαστεί ως "Μία από τις καλύτερες πόλεις για να ζήσεις στην Αμερική" από το Bloomberg Businessweek.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Νεβάδα
Σαντιγί (κρέμα)

thumb|right|210px|Κρέμα σαντιγί
thumb|right|170px|Κρέμα σαντιγί με κακάο
Η **κρέμα σαντιγί** ή **σαντιγύ**, όπως γραφόταν παλαιότερα, (στα γαλλ. *Crème Chantilly*), είναι αφράτη γλυκιά κρέμα, παρασκευασμένη από κρέμα γάλακτος και ζάχαρη, που διακοσμεί, πέρα από τη γεύση της, διάφορα γλυκίσματα ή προστίθεται σε ροφήματα. Αρχικά αναφερόταν ως «χιόνι γάλακτος».

Η ονομασία της οφείλεται στην πόλη της Γαλλίας Σαντιγί (*Chantilly*), όπου συστηματοποιήθηκε (χρήση χτυπήματος, διάρκεια, επιμέλεια κ.ά.) και από όπου στην τελειοποιημένη της μορφή διαδόθηκε σε όλον το κόσμο.

## Παραπομπές


## Εξωτερικοί σύνδεσμοι

Κατηγορία:Γαλλική κουζίνα
Κατηγορία:Γαλακτοκομικά προϊόντα
Κατηγορία:Γλυκά
Παγκόσμιο Πρωτάθλημα Ράλλυ 2012

Το **Παγκόσμιο Πρωτάθλημα Ράλλυ του [[2012]]**, ήταν το 39ο στην ιστορία του *WRC*. Το πρωτάθλημα ξεκίνησε στις 21 Ιανουαρίου στους επικίνδυνους δρόμους του Μονακού και ολοκληρώθηκε στην Ισπανία στις 11 Νοεμβρίου του ίδιου έτους. Παραδοσιακά, το Παγκόσμιο Πρωτάθλημα είναι σε αναμονή έως και 11 μήνες, ανάλογα με το πρόγραμμα του έτους. 
Νικητής, ανακηρύχθηκε για πολλοστή φορά, ο Γάλλος 8άκις Παγκόσμιος Πρωταθλητής, Σεμπαστιάν Λέμπ, όπου δήλωσε πως ήταν η τελευταία ολοκληρωμένη του χρονιά στην καριέρα του. Το 2013 θα συμμετέχει σε επιλεγμένους αγώνες με το αυτοκίνητο της Σιτροέν.

## Πρόγραμμα Παγκοσμίου Πρωταθλήματος Ράλλυ 2012

Το Παγκόσμιο Πρωτάθλημα Ράλλυ του 2012, στο πρόγραμμα του ήταν διαθέσιμοι 13 αγώνες, οι οποίοι είτε θα ήταν από άσφαλτο, χώμα ή χιόνι. Οι αγώνες που έχουν χωμάτινο οδόστρωμα φτάνουν στους 8 (ο 9ος στην Ισπανία έχει και άσφαλτο) οι 4 από άσφαλτο και 2 (μαζί με το Μονακό) από χιόνι. Οι ειδικές διαδρομές μπορούν να φτάσουν μέχρι και τις 25 και υπάρχουν και οι αγώνες δύναμης (*power stages*) που είναι και σύντομη η διάσταση τους.

} (Μόντε Κάρλο, Μονακό)
! Ανάμεικτο(Χιόνι,άσφαλτος)
| 18–22 Ιανουαρίου
|-
! 2ος
| 60ο Ράλλυ Σουηδίας (Κάρλσταντ, Επαρχία Βάρμλαντ)
! Χιόνι
| 9–12 Φεβρουαρίου
|-
! 3ος
| 26ο Ράλλυ Μεξικού (Λεόν (Μεξικό), Γκουαναχουάτο)
! Χώμα
| 8–11 Μαρτίου
|-
! 4ος
| 46ο Ράλλυ Πορτογαλίας (Φάρο, Επαρχία Αλγκράβε)
! Χώμα
| 29 Μαρτίου - 1 Απριλίου
|-
! 5ος
| 32ο Ράλλυ Αργεντινής (Βίγια Κάρλος Πας, Επαρχία Κόρδοβας)
! Χώμα
| 26–29 Απριλίου
|-
! 6ος
| 58ο Ράλλυ Ακρόπολις (Λουτράκι, Νομός Κορινθίας)
! Χώμα
| 24–27 Μαίου
|-
! 7ος
| 42ο Ράλλυ Νέας Ζηλανδίας (Ώκλαντ, Επαρχία Ώκλαντ)
! Χώμα
| 22–24 Ιουνίου
|-
! 8ος
| 62ο Ράλλυ Φινλανδίας (Γυβάσκυλα, Κεντρική Φινλανδία)
! Χώμα
| 2–4 Αυγούστου
|-
! 9ος
| 30ο Ράλλυ Γερμανίας (Τριρ, Επαρχία Ρινεχαλντ)
! Άσφαλτος
| 24–26 Αυγούστου
|-
! 10ος
| 68ο Ράλλυ Ουαλίας (Κάρντιφ, Επαρχία του Νότιου Γκλάμοργκαν)
! Χώμα
| 14–16 Σεπτεμβρίου
|-
! 11ος
| Ράλλυ Γαλλίας- Ράλλυ Αλσατίας 2012  (Στρασβούργο, Αλσατία)
! Άσφαλτος
| 4–7 Οκτωβρίου
|-
! 12ος
| Ράλλυ Ιταλίας- Ράλλυ Σαρδηνίας 2012  (Όλβια, Σαρδηνία)
! Χώμα
| 18–21 Οκτωβρίου 
|-
! 13ος
| 48ο Ράλλυ Ισπανίας (Σαλού, Ταρραγόνα)
! Αναμεικτο(Χώμα, άσφαλτος)
| 8–11 Νοεμβρίου
|-
|}

### Διαφοροποίηση του προγράμματος

* Το Ράλλυ Αργεντινής περιείχε και ειδικες διαδρομές απο τη Χιλή και την Ουρουγουάη, καθιστώντας το ως το μεγαλύτερο ράλλυ του Παγκοσμίου Πρωταθλήματος που έγινε ποτέ. Μάλιστα, εκεί προγραμματίστηκε η μεγαλύτερη διαδρομή στο Έλ Ντουράσνο με μια διάσταση 66 χιλιομέτρων (!).
* Το Ράλλυ Ιορδανίας αφαιρέθηκε απο τον χάρτη του πρωταθλήματος, αναφέροντας πως θα επανέλθει στο κοντινό μέλλον.
* Το Ράλλυ Ουαλίας μεταφέρθηκε απο τον Νοέμβριο στον Σεπτέμβριο για άλλη μια φορά στα χρονικά.
* Το Ράλλυ Ιταλίας - Ράλι Σαρδηνίας μεταφέρθηκε απο τον Μάιο στον Οκτώβριο.
* Το Ράλλυ Νέας Ζηλανδίας αντικατέστησε το Ράλλυ Αυστραλίας, το οποίο θα έμπαινε αλλα αποφασίστηκε για το 2013.
* Το Ράλλυ Μονακού μετα απο τριετή απουσία ξαναεπιστρέφει στο καλεντάρι.

## Οδηγοί και Ομάδες του 2012

Κατηγορία:Μηχανοκίνητος αθλητισμός το 2012
Μάιλς Κένεντι

Ο **Μάιλς Ρίτσαρντ Κένεντι** (**Myles Richard Kennedy**, πραγματικό όνομα: **Myles Richard Bass**, γενν. Βοστόνη, 27 Νοεμβρίου 1969) είναι Αμερικανός μουσικός, τραγουδιστής και τραγουδοποιός. Είναι τραγουδιστής και κιθαρίστας του ροκ συγκροτήματος Alter Bridge, ενώ έχει συνεργαστεί ως τραγουδιστής στην ατομική δουλειά του νυν κιθαρίστα των Guns N' Roses, Slash.

Πρώην εκπαιδευτής κιθάρας από το Σπόκεϊν της Ουάσιγκτον, ο Κένεντι είναι γνωστός για τις ικανότητές του τόσο ως κιθαρίστας όσο και ως τραγουδιστής, αφού διαθέτει φωνή τενόρου με μεγάλο φωνητικό εύρος. Σύμφωνα με το συνοδευτικό έντυπο του live album των Alter Bridge, *Live from Amsterdam*, η φωνή του εκτείνεται σε τέσσερις οκτάβες. Έχει εργαστεί ως εποχιακός μουσικός και τραγουδοποιός κάνοντας παράλληλα ζωντανές εμφανίσεις με πολλούς καλλιτέχνες και έχοντας αναμειχθεί σε πολλά πρότζεκτ στη διάρκεια της καριέρας του. Πιο συγκεκριμένα, ο Κένεντι συνεργάστηκε με πρώην μέλη των Led Zeppelin  για ένα ανέκδοτο έργο με τους Τζίμι Πέιτζ, Τζον Πωλ Τζόουνς και τον γιο του Τζον Μπόναμ, Τζέισον, το 2008 και αργότερα με τον Slash, των Guns N' Roses.

Ο Κένεντι γεννήθηκε στη Βοστόνη της Μασαχουσέτης και μεγάλωσε στο Σπόκεϊν της Ουάσιγκτον όπου και γράφτηκε στο κολέγιο Spokane Falls Community College για να μελετήσει τη θεωρία της μουσικής.  Ξεκίνησε την καριέρα του το 1990 ως ο κεντρικός κιθαρίστας ενός jazz συγκροτήματος με το οποίο δημοσίευσε ένα στούντιο άλμπουμ. Το δεύτερο συγκρότημα του, οι Citizen Swing, κυκλοφόρησαν δύο άλμπουμ πριν διαλυθούν το 1995. Αργότερα, δημιούργησε και έγινε ο βασικός τραγουδιστής και κιθαρίστας ενός ροκ συγκροτήματος από το Σπόκεϊν, το *[[The Mayfield Four]]*, το 1996, κυκλοφορώντας δύο στούντιο άλμπουμ, τα *Fallout* (1998) και *Second Skin* (2001). Ενώ ήταν στη μπάντα, έκανε μια σύντομη εμφάνιση στο Rock Star, μια ταινία με πρωταγωνιστές τους Μαρκ Γουόλμπεργκ και Τζένιφερ Άνιστον. Οι Mayfield Four διαλύθηκαν ένα χρόνο αργότερα, το 2002. Μετά την άρνηση του να γίνει τραγουδιστής των Velvet Revolver του ζητήθηκε να γίνει μέλος των Alter Bridge, που αποτελούταν, μέχρι τότε, από πρώην μέλη των Creed. Κυκλοφόρησε τέσσερα στούντιο άλμπουμ με τους Alter Bridge: *One Day Remains* (2004), *Blackbird* (2007), *AB III* (2010) και *Fortress* (2013).

Από το 2010, ξεκίνησε περιοδείες τόσο με τους Alter Bridge όσο και με τον Slash, ενώ συμμετείχε σε δύο τραγούδια του άλμπουμ *Slash* (2010) καθώς και στο δεύτερο σόλο άλμπουμ του Slash, *Apocalyptic Love* (2012) ως ο μοναδικός τραγουδιστής.

## Παραπομπές



Κατηγορία:Αμερικανοί μουσικοί
Κατηγορία:Ροκ μουσικοί
Δεντρογαλιά

Η **δεντρογαλιά** (λέγεται και **ζαμενής**, επιστημονική ονομασία "τυρία η δάλειος", *Hierophis gemonensis*) είναι ανιοβόλο φίδι της οικογένειας κολουβρίδες της τάξης Λεπιδωτά.

## Περιγραφή
Φθάνει σε μήκος τα 120 εκ και έχει μικρό κεφάλι, χρώμα λαδί με μαύρα στίγματα στη ράχη του και άσπρο στην κοιλιά. Η ουρά του είναι πολύ λεπτή και φτάνει τα 30 εκ. thumb|300px|Δεντρογαλιά στον Εθνικό Δρυμό Σαμαριάς|εναλλ.=|αριστερά

## Βιότοπος
Ζει σε δάση και ξηρές περιοχές της νότιας Ευρώπης, της Μικράς Ασίας, της Δαλματίας και της Νοτιοδυτικής Ασίας. Ειδικότερα στην Ευρώπη, απαντάται στην Αλβανία, στη Βοσνία και Ερζεγοβίνη, στην Ιταλία, στο Μαυροβούνιο, στη Σλοβενία, στην Ελλάδα (σε νησιά όπως στην Κρήτη, την Εύβοια, στα Κύθηρα, στα Επτάνησα και στην Πελοπόννησο) και στην Κροατία.

## Τροφή και επικινδυνότητα
Η τροφή του περιλαμβάνει μικρά ερπετά και τρωκτικά αλλά και πτηνά. Ο ζαμενής δεν θεωρείται επικίνδυνο φίδι από την άποψη ότι δεν έχει δηλητήριο, ωστόσο μπορεί να επιτεθεί στον άνθρωπο εάν απειληθεί άμεσα, η αρπαχτεί.

## Αναφορές
* Λυμπεράκης, Π. & Ajtic, R. 2009 Η δεντρογαλιά στην Κόκκινη Λίστα των Ειδών, ανάκτηση 1-7-2013.

## Εξωτερικοί σύνδεσμοι
*Φωτογραφίες

## Παραπομπές


Κατηγορία:Καινοφιίδαι
Κατηγορία:Ανιοβόλα φίδια
Κατηγορία:Ερπετά της Ελλάδας
Κουτάισι

Το **Κουτάισι** (γεωργιανά: ქუთაისი, , ελληνικά: τα **Κύτα** ή η **Κύταια**) είναι η πρωτεύουσα της περιφέρειας Ιμερέτι. Υπολογίζεται ότι το 2014 είχε 147 635 κατοίκους, γεγονός που την κατατάσσει τρίτη μεγαλύτερη πόλη της χώρας. Η πόλη είναι χτισμένη στις όχθες του ποταμού Ριόνι σε υψόμετρο 120-300 μέτρων πάνω από το επιπέδο της θάλασσας. Στην πόλη βρίσκονται δύο μνημεία παγκόσμιας κληρονομιάς της UNESCO, ο Καθεδρικός Μπαγκράτι (αφαιρέθηκε το 2017) και το Μοναστήρι του Γκελάτι.

Είναι μια από τις παλαιότερες πόλεις της Υπερκαυκασίας. Ήταν πρωτεύουσα του αρχαίου βασιλείου της Κολχίδας. Η πόλη υπολογίζεται ότι ιδρύθηκε τη 2η χιλιετία π.Χ. Η πόλη διατέλεσε επίσης πρωτεύουσα διαφόρων βασιλείων, του Βασιλείου της Γεωργίας (1008-1122) και του Βασιλείου του Ιμερέτι από το 1455 μέχρι το 1810, όταν και τελικά η περιοχή προσαρτήθηκε στη Ρωσία. Η πόλη καταστράφηκε πολλές φορές κατά τη διάρκεια της ιστορίας της, π.χ. το 1691 από τους Τούρκους. Το 2012, κατά την διακυβέρνηση του Μιχαήλ Σαακασβίλι, ολοκληρώθηκε στη πόλη το κτίριο της Βουλής, με σκοπό να μετακινηθεί η Βουλή από την Τιφλίδα στο Κουτάισι, το οποίο βρίσκεται πιο δυτικά από τη πρωτεύουσα. Μετά την λήξη της θητείας του Μιχαήλ Σαακασβίλι, ο συνασπισμός Γεωργιανό Όνειρο αποφάσισε να μεταφέρει τις κοινοβουλευτικές δραστηριότητες στη Τιφλίδα. Η συνταγματική τροπολογία που εγκρίθηκε το 2017 μπήκε σε ισχύ τον Δεκέμβριο του 2018 και δεν ανέφερε πουθενά το Κουτάισι ως έδρα του κοινοβουλίου. Αυτό σημαίνει ότι από τον Ιανουάριο του 2019 η έδρα του γεωργιανού κοινοβουλίου είναι και πάλι η Τιφλίδα. Το κτίριο στο Κουτάισι είναι περιουσία του Υπουργείου Εσωτερικών της Γεωργίας.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Γεωργίας
Τζοβάννι Μπαττίστα Πιρέλλι

Ο **Τζοβάννι Μπαττίστα Πιρέλλι** (Βαρένα 27 Δεκεμβρίου 1848 - Μιλάνο 20 Οκτωβρίου 1932), ήταν μεγάλος Ιταλός επιχειρηματίας, ο οποίος το 1872 ίδρυσε την ομώνυμη βιομηχανία ελαστικών.

Γεννήθηκε στη Βαρένα της Ιταλίας στις 27 Δεκεμβρίου του 1848.
Μετά τη λήξη των σπουδών του, εγκαταστάθηκε στο Μιλάνο, όπου το 1872, ίδρυσε την ομώνυμη  βιομηχανία ελαστικών, η οποία σήμερα είναι μια από τις μεγαλύτερες βιομηχανίες αυτού του είδους στον Κόσμο ολόκληρο. Στο Μιλάνο έμεινε μέχρι το θάνατό του σε ηλικία 83 ετών στις 20 Οκτωβρίου του 1932.

## Παραπομπές


Κατηγορία:Ιταλοί επιχειρηματίες
Λαδί

&nbsp;
&nbsp; 

**Λαδί** είναι ένα σκούρο κιτρινοπράσινο χρώμα ή γκριζωπό-πράσινο. Στα αγγλικά με την ονομασία **olive** απαντάται κατά το Μεσαίωνα. Όταν αποκτά σκιά του πράσινου, γίνεται χακί. Το λαδί ανήκει στα γήινα χρώματα. 

## Αποχρώσεις

### Χρώμα του ολιβίνη

Το χρώμα του **Ολιβίνη**  είνα το τυπικό ελαιοπράσινο χρώμα του ολιβίνη.

Στα αγγλικά, η πρώτη χρήση της λέξης *Olivine* για χρώμα ήταν το 1912.

### Χακί
Το **χακί** είναι γκρίζο-λαδί με σκούρο λαδί καφέ ή λαδί γκρι. Αναφέρεται ως "μουντό αλλά λίγο έντονο γκρι λαδί χρώμα* στο Αγγλικό Λεξικό του Κόλινς.

Στις ένοπλες δυνάμεις πολλών χωρών (ΗΠΑ, Ελλάδα, Ισραήλ κλπ.) το χακί χρησιμοποιήθηκε στο παρελθόν, τόσο στις στολές όσο και ως [[καμουφλάζ]] για οχήματα. Ωστόσο, σήμερα ελάχιστοι στρατοί χρησιμοποιούν το χακί (ως μονοχρωμία) για κάλυψη. Σε αυτές συμπεριλαμβάνονται η [[Ινδία]], το [[Ισραήλ]] , η [[Κούβα]] και η [[Αυστρία]].

Με την αγγλική ονομασία *olive drab* απαντάται για πρώτη φορά το 1892.

Στον αμερικανικό στρατό χρησιμοποιείται ακόμη, όχι τόσο για κάλυψη. 

Υπάρχουν πολλές σκιές και αποχρώσεις του χακί.

<gallery>
File:M1943 Field Jacket.jpg|Στολή M-1943 χρώματος χακί, που φορέθηκε από Αμερικανούς στρατιώτες στη διάρκεια του Δευτέρου Παγκοσμίου Πολέμου.
File:M1helmetshell.jpg|Κράνος M1 που φορούσαν στον αμερικανικό στρατό από το 1941 ως τον πόλεμο του Βιετνάμ. Το χρώμα του είναι λαδί-πράσινο (olive green 107).
File:Flickr - Israel Defense Forces - Officer Course for Infantry Command.jpg|Σύγχρονες στρατιώτισσες του Ισραήλ ντυμένες στα χακί.
</gallery>

===Σκούρο λαδί πράσινο (Dark olive green)===
===Μαύρο λαδί (Black olive)===

Το *'Μαύρο λαδί''' χρώμα έχει κωδικό RAL 6015 (το σύστημα αυτό των χρωμάτων χρησιμοποιείται ευρύτατα στην Ευρώπη) και είναι το χρώμα που έχουν οι μαύρες ελιές (ποικιλία ελιάς που πωλούνται σε κονσέρβες στα σούπερ μάρκετ).

## Παραπομπές


## Εξωτερικοί σύνδεσμοι
* 
* 

Κατηγορία:Χρώματα
Γκιόρι ΕΤΟ ΦΚ

Η **Γκιόρι ΕΤΟ ΦΚ** (ουγγρικά: *Győri ETO FC*) είναι ποδοσφαιρικός σύλλογος από την πόλη της Γκιόρ στην Ουγγαρία. Ιδρύθηκε το 1904 ως *Γκιόρι Βάγκονγκιαρ ΕΤΟ* και από τότε έχει αλλάξει αρκετές φορές την ονομασία της, με γνωστότερη την ονομασία *Ράμπα Έτο*, την οποία έφερε επί 20 χρόνια (1965-1985). Τα χρώματα του συλλόγου είναι το πράσινο και το λευκό.
Είναι περισσότερο γνωστή για την πορεία της στο Κύπελλο Πρωταθλητριών Ευρώπης την περίοδο 1964-1965 ως *Βάσας Έτο Γκιόρ*, κατά την οποία κατάφερε να φτάσει ως τα ημιτελικά, όπου αποκλείστηκε από την ισχυρή τότε Μπενφίκα του Εουσέμπιο με δύο ήττες (0-1 και 0-4). Ο σύλλογος έχει κερδίσει το Ουγγρικό Πρωτάθλημα τέσσερις φορές.

## Επιτυχίες

### Εγχώριες
***[[Πρωτάθλημα ποδοσφαίρου Ουγγαρίας|Πρωτάθλημα Ουγγαρίας]]**
** Πρωταθλήτρια (4): 1963, 1982, 1983, 2013
** Δεύτερη (2): 1984, 1985
** Tρίτη (6): 1967, 1974, 1986, 2008, 2010, 2012

***[[Κύπελλο Ουγγαρίας (ποδόσφαιρο ανδρών)|Κύπελλο Ουγγαρίας]]**
** Κυπελλούχος (4): 1965, 1966, 1967, 1979
** Φιναλίστ (4): 1964, 1984, 2009, 2013

### Ευρωπαϊκές
***[[ΟΥΕΦΑ Τσάμπιονς Λιγκ|Κύπελλο Πρωταθλητριών]]**
** Ημιτελικά: 1964-65

***[[ΟΥΕΦΑ Γιουρόπα Λιγκ|Γιουρόπα Λιγκ]]**
** Πλέι-οφς: 2009-10

## Εξωτερικοί σύνδεσμοι
* Επίσημη ιστοσελίδα

Φ
Κατηγορία:Ιδρύσεις ποδοσφαιρικών ομάδων το 1904
Τζανγκό Σισοκό

Ο **Τζανγκό Σισοκό** (Django Sissoko, απαντάται στις πηγές και ως Diango Cissoko ή Django Cissoko) (1948-2022) ήταν δημόσιος υπάλληλος και πολιτικός του Μαλί, πρωθυπουργός της αφρικανικής χώρας από τον Δεκέμβριο του 2012 ως τις 5 Σεπτεμβρίου 2013. Υπηρέτησε ως υπουργός Δικαιοσύνης από το 1984 ως το 1988 και συνακόλουθα υπηρέτησε δύο φορές ως γενικός γραμματέας της προεδρίας (1988-91 και 2008-11). Επίσης, ήταν συνήγορος του πολίτη (Ombudsman) από το 2011 ως το 2012.
Ο Σισοκό διορίστηκε πρωθυπουργός στις 11 Δεκεμβρίου 2012 λίγο μετά τη σύλληψη του προκατόχου του, Σεΐκ Μοντιμπό Ντιαρά, από τους ηγέτες του πραξικοπήματος που έγινε το Μάρτιο του 2012. Ο Ντιαρά εξαναγκάστηκε σε παραίτηση.

## Πρώτα χρόνια
Ο Σισοκό σπούδασε στην Εθνική Σχολή Διοίκησης του Μαλί (École nationale d'administration du Mali) . Συνέχισε τις σπουδές του στη Γαλλία και ειδικότερα στο πανεπιστήμια της Καέν, στην Διεθνές Ινστιτούτο Δημόσιας Διοίκησης και στο πανεπιστήμιο της Ρουέν.

Εν συνεχεία υπηρέτησε σε δημόσια αξιώματα, όπως του διευθυντή των Κεντρικών Φυλακών της Μπαμακό τη δεκαετία του 1970 και του διευθυντή του γραφείου στο υπουργείο Εργασίας και Δημοσίων Υπηρεσιών (1983-84). Ο Σισοκό εργάστηκε επίσης για το ΔΝΤ, την Παγκόσμια Τράπεζα, την Αναπτυξιακή Τράπεζα της Αφρικής και την Ισλαμική Αναπτυξιακή Τράπεζα.

## Πολιτική σταδιοδρομία
Ο Σισοκό εισήλθε στην κυβέρνηση ως υπουργός Δικαιοσύνης το Δεκέμβριο του 1984 και παρέμεινε στο αξίωμα αυτό ως το Φεβρουάριο του 1988, οπότε διορίστηκε ως γενικός γραμματέας της προεδρίας. Στην τελευταία θέση παρέμεινε ως την ανατροπή του προέδρου Μούσα Τραορέ το Μάρτιο του 1991.

Έπειτα από τη θητεία του ως συμβούλου της κυβέρνησης (1994-2002), ανέλαβε διευθυντής του γραφείου του Πρωθυπουργού στις 13 Νοεμβρίου 2002 και υπηρέτησε στο αξίωμα αυτό για 5 και πλέον χρόνια. Στις 26 Ιανουαρίου 2008 ανέλαβε ξανά γενικός γραμματέας της προεδρίας με το βαθμό του υπουργού. Αργότερα ο Σισοκό διορίστηκε συνήγορος του πολίτη στις 18 Μαΐου 2011.

### Πρωθυπουργία
Διορίστηκε πρωθυπουργός του Μαλί στις 11 Δεκεμβρίου 2012 έπειτα από τη σύλληψη των πρωταιτίων του πραξικοπήματος του 2012 και την παραίτηση του Σεΐκ Μοντιμπό Ντιαρά. Ο διορισμός του ανακοινώθηκε στην κρατική τηλεόραση. Με το διορισμό του Σισοκό ο πρόεδρος Ντιονκουντά Τραορέ έκανε πράξη την υπόσχεσή του (έπειτα από τις απειλές για κυρώσεις από τον ΟΗΕ) να διορίσει μη στρατιωτικό πρωθυπουργό σε διάστημα ενός 24ώρου. Εκτός από τα Ηνωμένα Έθνη, τα γεγονότα που ακολούθησαν το πραξικόπημα καταδικάστηκαν από την ECOWAS και τις ΗΠΑ.

Η σύνθεση της κυβέρνησης εθνικής ενότητας του Σισοκό ανακοινώθηκε στις 15 Δεκεμβρίου 2012. Στη νέα κυβέρνηση εκπροσωπήθηκαν και οι βορειότερες περιοχές, που είχαν καταληφθεί από ισλαμιστές αντάρτες. Τα σημαντικά υπουργεία ωστόσο δόθηκαν σε άτομα στενά συνδεδεμένα με τους πραξικοπηματίες του 2012.

Απεβίωσε στις 4 Απριλίου 2022.

## Παραπομπές


Κατηγορία:Πρωθυπουργοί του Μάλι
Γενικό Νοσοκομείο Παίδων «Η Αγία Σοφία»

Το **Νοσοκομείο Παίδων «Η Αγία Σοφία»** είναι από τα μεγαλύτερα παιδιατρικά νοσοκομεία σε ευρωπαϊκό επίπεδο και το μεγαλύτερο παιδιατρικό νοσοκομείο της Ελλάδος. Οι κλίνες νοσηλείας του ανέρχονται στις 750. Είναι για παιδιά ηλικίας μέχρι και 16 ετών, όμως σε ορισμένες ειδικές περιπτώσεις δέχεται και παιδιά μεγαλύτερης ηλικίας.

Ιδρύθηκε το 1896 και ξεκίνησε να λειτουργεί το 1901.

## Δείτε επίσης
* Κατάλογος νοσοκομείων της Ελλάδας

Κατηγορία:Νοσοκομεία στην Αθήνα
Δωμάτιο 40

Το **Δωμάτιο 40** ή **40 O.B.** (Old Building)  (αργότερα **NID25**) υπήρξε τομέας της διοίκησης του Βρετανικού Ναυτικού, κύρια γνωστού για τις προσπάθειες κρυπτανάλυσης κατά τη διάρκεια του  πρώτου παγκοσμίου πολέμου. Η πιο γνωστή του συνεισφορά ήταν η αποκρυπτογράφηση του τηλεγραφήματος Ζίμμερμαν σχετικά με τη συμμετοχή του Μεξικού στον πρώτο παγκόσμιο πόλεμο.

Το Δωμάτιο 40 δημιουργήθηκε τον Οκρώβριο του 1914, αμέσως μετά την έναρξη του πολέμου.  
Ο Ναύαρχος Όλιβερ, διευθυντής της ναυτικής αντικατασκοπείας, παρακολουθούσε τις εκπομπές του Γερμανικού σταθμού στη Ναουέν, κοντά στο Βερολίνο. Έδωσε τα αποτελέσματα των παρακολουθήσεων στον Διοικητή Ναυτικής Εκπαίδευσης Τζέημς Ίγουιγκ, ο οποίος ασχολούνταν ερασιτεχνικά με την κρυπτογραφία. Ο Ίγουιγκ προσέλαβε ειδικούς όπως ο Γουίλιαμ Μοντγκόμερυ, και ο  Νίγκελ ντε Γκρέυ.

Το όνομα "Δωμάτιο 40" παρέμεινε αν και στην πραγματικότητα ο τομέας κρυπτοανάλυσης επεκτάθηκε πολύ και μετακινήθηκε σε αρκετά περισσότερα γραφεία. Εκτιμάται πως το Δωμάτιο 40 αποκρυπτογράφησε περίπου 15,000 Γερμανικές αναφορές. 

## Εξωτερικοί σύνδεσμοι
*The Papers of William Clarke , who worked in Room 40, are held at Churchill Archives Centre in Cambridge and are accessible to the public.
*The Papers of Alexander Denniston , second in command of Room 40, are also held at Churchill Archives Centre.
*The Papers of William Reginald Hall , joint founder of Room 40, are also held at Churchill Archives Centre.
*Original Documents from Room 40: LUSITANIA case; Naval Battle of Jutland/Skagerrak; The Zimmermann/Mexico Telegram; German Submarine Warfare and Room 40 Intelligence in general; PhotoCopies from The National Archives, Kew, Richmond, UK.

Κατηγορία:Κρυπτογραφία
Κατηγορία:Ιστορία του Ηνωμένου Βασιλείου κατά την διάρκεια του Α΄ Παγκοσμίου Πολέμου
Αβγή

**Αβγή** ήταν λογοτεχνικό περιοδικό της Κύπρου, το οποίο εκδιδόταν από το 1924 μέχρι το 1925

## Ιστορία
Η **Αβγή** ήταν το πρώτο λογοτεχνικό περιοδικό της Κύπρου. Άρχισε να εκδίδεται στη Λεμεσό από τον Απρίλιο του 1924 μέχρι τον Μάρτιο του 1925.
Η εκδοτική ομάδα του ήταν οι Αντώνης Ιντιάνος, Γιάννης Λέυκης, Αιμίλιος Χουρμούζιος, Χριστόδουλος Χριστοδουλίδης. Ήταν μηνιαίο, μονόστηλο.
Όλα τα κείμενα ήταν γραμμένα στη δημοτική γλώσσα.
Το περιοδικό αποσκοπούσε στην προβολή της λογοτεχνικής παραγωγής του νησιού, στην παρακολούθηση της κίνησης του ελληνικού και ξένου βιβλίου και στην επικοινωνία με λογοτεχνικούς κύκλους της Αλεξάνδρειας, του Παρισιού και του ελλαδικού χώρου.

## Η ύλη του
Η ύλη του απηχεί επιρροές από τον Γιάννη Ψυχάρη και τις γλωσσικές απόψεις του. Δημοσιεύονται ποιήματα νεορομαντικά νεοσυμβολιστικά, αφηγήματα με έμμεσο κοινωνικό καταγγελτικό τόνο, ενώ μεταφράζονται και ξένοι λογοτέχνες. Τέλος στις βιβλιοκρισίες δεσπόζουν οι αρχές του δημοτικισμού, κι ενός πρώιμου αδιαμόρφωτου σοσιαλισμού.

## Παραπομπές


## Πηγές
* Λευτέρης Παπαλεοντίου, «Αβγή», στο :Εγκυκλοπαίδεια του Ελληνικού Τύπου, τομ.1ος, Ινστιτούτο Νεολληνικών Ερευνών-Εθνικό Ίδρυμα Ερευνών, 2008, σελ.85-86

Κατηγορία:Ελληνικά λογοτεχνικά περιοδικά
Κατηγορία:Μέσα Μαζικής Ενημέρωσης της Κύπρου
Στατιστικά Κυπέλλου Συνομοσπονδιών FIFA 2013

Η ακόλουθη λίστα περιλαμβάνει τα στατιστικά του Κυπέλλου Συνομοσπονδιών FIFA 2013 που δεξήχθη το διάστημα 15-30 Ιουνίου 2013 στα γήπεδα της Βραζιλίας.

## Σκόρερ

## Εκτελέσεις πέναλτι

;Επιτυχημένα
* Χαβιέρ Ερνάντες, στον αγώνα Μεξικό - Ιταλία
* Κεϊσούκε Χόντα, στον αγώνα Ιταλία - Ιαπωνία
* Μάριο Μπαλοτέλι, στον αγώνα Ιταλία - Ιαπωνία
* Αμπέλ Ερνάντες, στον αγώνα Ουρουγουάη - Ταϊτή

;Χαμένα
* Φερνάντο Τόρρες, στον αγώνα Ισπανία - Ταϊτή
* Σέρχιο Ράμος, στον αγώνα Βραζιλία - Ισπανία

## Ασίστ
;3 ασίστ
* Γουάλτερ Γκάργανο

;2 ασίστ

* Νεϊμάρ
* Οσκάρ
* Γιασουχίτο Έντο

* Νταβίδ Βίγια
* Μπράουν Ιντέγιε
* Αχμέντ Μούσα

* Νικολάς Λοδέιρο

;1 ασίστ
*26 παίκτες

## Κόκκινες κάρτες

## Πολυτιμότερος παίκτης του αγώνα

## Παραπομπές


## Εξωτερικοί σύνδεσμοι

* Κύπελλο Συνομοσπονδιών FIFA 2013  (FIFA.com)

Κατηγορία:Κύπελλο Συνομοσπονδιών FIFA 2013
43 (αριθμός)

Το **43** (**σαράντα τρία**) είναι ο φυσικός αριθμός που βρίσκεται μετά από το 42 και πριν από το 44. Είναι ένας περιττός αριθμός, αφού δεν διαιρείται με το 2, στο σύνολο των φυσικών αριθμών. Ο αριθμός 43 συμβολίζεται ως **XLIII** στο ρωμαϊκό σύστημα αρίθμησης και ως ΜΓ´ ή μγ´ στο ελληνικό σύστημα αρίθμησης.

## Στα μαθηματικά
* Το 43 είναι πρώτος αριθμός, δηλαδή δεν έχει άλλους φυσικούς διαιρέτες, εκτός του 1 και του εαυτού του. Ο επόμενος πρώτος αριθμός είναι το 47.
* Το 41 και το 43 αποτελούν δίδυμους πρώτους αριθμούς.

## Το 43 στη Χημεία
* Ο ατομικός αριθμός 43 αντιστοιχεί στο τεχνήτιο.

## Το 43 στην Αστρονομία
* Το Μεσιέ 43, γνωστό και ως *Νεφέλωμα του De Mairan*, είναι ένα νεφέλωμα εκπομπής σε απόσταση περίπου 1500 ετών φωτός στον αστερισμό του Ωρίωνα.

## Αναφορές και παρατηρήσεις


## Εξωτερικοί σύνδεσμοι

43
Γαμέρ

Ο **Γαμέρ**, ήταν πρόσωπο της Παλαιάς Διαθήκης μεγαλύτερος γιος του Ιάφεθ ,  πατέρας του Ασχανάζ, του Ριφάθ και του Θοργαμά **(Γένεσις 10,3)**. Το όνομα του σημαίνει «**στέκεται για όλη την οικογένεια**» και ήταν ο γενάρχης των Γομεριτών. Οι περισσότεροι ιστορικοί μελετητές τον αναφέρουν ως γενάρχη των Κελτών και τον Γαλατών. Ο Φλάβιος Ιώσηπος τον τοποθετεί στην Ανατολική Γαλατία, ο Ισίδωρος της Σεβίλλης λέει ότι είναι πρόγονος των Κελτών μονάχα ο Ιππόλυτος της Ρώμης τον αναφέρει ως γενάρχη της Καππαδοκίας. Είναι γενάρχης επιπλέον των Σκυθών μέσω του γιου του Ασχανάζ, των Αρμενίων, των Γεωργιανών και των Τούρκων μέσω του γιου του Θοργαμά. Το όνομα του έγινε ευρύτατα διαδεδομένο στους Ουαλούς ενώ σύμφωνα με το Ταλμούδ θεωρείται πρόγονος των Γερμανών, ο Άννιο ντα Βιτέρμπο (1498) λέει ότι την εποχή της διασποράς των λαών με την εγκατάσταση του Νεμρώδ στην Βαβυλώνα ο Γαμέρ εγκαταστάθηκε στην Ιταλία.

## Παραπομπές


## Πηγές
*Lloyd, John Edward (1912). A History of Wales from the Earliest Times to the Edwardian Conquest.
*Piggot, Stuart (1968). The Druids Thames and Hudson:London.
*University of Wales Dictionary, vol. II.
*Ruthven, Jon (2003, rev. 2009). The Prophecy That Is Shaping History: New Research on Ezekiel's Vision of the End. Fairfax, VA: Xulon Press, 2003. [1]. A major study on the historical geography of Gomer, Rosh, Meshech, Tubal and the other northern nations listed in Ezekiel 38-39 and elsewhere.

Κατηγορία:Πρόσωπα της Παλαιάς Διαθήκης
Μαγώγ

thumb|300px|Απεικόνιση του Μαγώγ σαν του πρώτου βασιλιά της Σουηδίας
Ο **Μαγώγ**, πρόσωπο της Βίβλου δεύτερος από τους επτά γιούς του Ιάφεθ συνδέεται με αποκαλυπτικές προφητείες της Βίβλου (Ιεζεκιήλ 38,39) που τον αναφέρουν στη γη του Μαγώγ. Ο Ιουδαίος ιστορικός του 1ου αιώνα μ.χ. Φλάβιος Ιώσηπος ταυτίζει τους Μαγώγ με τους Σκύθες. Σύμφωνα με τη μετάφραση του Ιεζεκιήλ τοποθετείται μεταξύ της Καππαδοκίας και της Μηδίας. Ο Βυζαντινός ιστορικός Ιορδάνης ο Αλανός (551) αναφέρει τον Μαγώγ ως πρόγονο των Γότθων, ο Γιοχάννες Μάγκνουμ (16ος αιώνας μ.χ.) λέει ότι μετανάστευσε στην Σκανδιναβία τον 88ο χρόνο μετά τον κατακλυσμό όπου απέκτησε 5 γιούς, τους: Σουέννο, Γκεδάρ, Ούμπο, Θωρ και Γερμάν. Η βασίλισσα Χριστίνα της Σουηδίας περιγράφει στο γενεαλογικό της δέντρο ότι κατάγεται απευθείας από τον Μαγώγ.

## Παραπομπές


## Πηγές
*Josephus, Antiquities of the Jews, Book I, Chapter 6., Interhack Library
*Encyclopedia Biblica, 1899. Entry on 'Gog and Magog'.
*Johannes Magnus, Historia de omnibus Gothorum Sveonumque regibus, 1554, I, Chapters 4–5, GMC., Cambridge Mass, oclc 27775895

Κατηγορία:Πρόσωπα της Παλαιάς Διαθήκης
Μαδαί

Ο **Μαδαί** (ελληνικά: Μήδος), πρόσωπο της Βίβλου τρίτος γιος του Ιάφεθ μικρότερου γιου του Νώε σύμφωνα με τον Ιώσηπο πρόγονος των Μήδων και των Περσών. Οι Πέρσες αναφέρονται σαν **Μαδαί** σύμφωνα και με τις Ασσυριακές πηγές. Σύμφωνα με το βιβλίο των Ιωβηλαίων **(10 : 35 - 36)** ο Μαδαί παντρεύτηκε μια κόρη του αδελφού του πατέρα του Σημ, προτίμησε να παραμείνει ανάμεσα στα αδέλφια της συζύγου του παρά να ακολουθήσει τα δικά του αδέλφια στην Ευρώπη. Μετά από έντονες παρακλήσεις στους κουνιάδους του Ελάμ, Ασσούρ και Αρφαξάδ να τους επιτρέψει να μείνει ανάμεσα τους του παραχώρησαν την περιοχή της Μηδίας. Σε άλλο σημείο του βιβλίου των Ιωβηλαίων αναφέρεται ότι μια κόρη του Μαδαί η Μέλκα παντρεύτηκε τον Καινάν άμεσο πρόγονο του Αβραάμ και του Ιησού, στους Έλληνες ο Μαδαί σχετίζεται με τον Μήδο γιο της Μήδειας.

## Παραπομπές


## Πηγές

*Josephus, Antiquities of the Jews, Book I, Chapter 6., Interhack Library
*Johannes Magnus, Historia de omnibus Gothorum Sveonumque regibus, 1554, I, Chapters 4–5, GMC., Cambridge Mass, oclc 27775895

Κατηγορία:Πρόσωπα της Παλαιάς Διαθήκης
Ευρωπαίοι Συντηρητικοί και Μεταρρυθμιστές (πολιτική ομάδα)

Οι **Ευρωπαίοι Συντηρητικοί και Μεταρρυθμιστές (Ε.Σ.Μ.)** (αγγλ. *European Conservatives and Reformists*, γαλλ. *Conservateurs et réformistes européens*) είναι μία συντηρητική, αντι-φεντεραλιστική και ευρωσκεπτικιστική πολιτική ομάδα του Ευρωπαϊκού Κοινοβουλίου. Έχει, αυτή τη στιγμή, 71 ευρωβουλευτές στην κοινοβουλευτική της ομάδα, καθιστώντας την ως την τέταρτη μεγαλύτερη ομάδα του Ευρωπαϊκού Κοινοβουλίου. 

Η πολιτική ομάδα ιδρύθηκε ύστερα από τις ευρωεκλογές του 2009, ενώ βασίζεται στο Κίνημα για την Ευρωπαϊκή Μεταρρύθμιση. Τα μεγαλύτερα κόμματα που απαρτίζουν την ομάδα είναι το Συντηρητικό Κόμμα του Ηνωμένου Βασιλείου, τα κόμματα Νόμος και Δικαιοσύνη και Η Πολωνία Έρχεται Πρώτη της Πολωνίας και το Πολιτικό Δημοκρατικό Κόμμα της Τσεχίας. Τα περισσότερα από τα κόμματα-μέλη της πολιτικής ομάδας προέρχονται από την πολιτική ομάδα των Ευρωπαίων Δημοκρατών που ήταν ενσωματωμένη στην πολιτική ομάδα του Ευρωπαϊκού Λαϊκού Κόμματος και από την πολιτική ομάδα Ένωση για μια Ευρώπη των Εθνών. 

Στα ΜΜΕ, το κόμμα χαρακτηρίζεται ως κεντροδεξιό με δεξιό. Είναι πιο ευρωσκεπτικιστικό από τις τρεις μεγαλύτερες ομάδες του Ευρωπαϊκού Κοινοβουλίου, ωστόσο είναι λιγότερο ευρωσκεπτικιστικό από την ισχυρά ευρωσκεπτικιστική ομάδα της Ευρώπης της Ελευθερίας και της Δημοκρατίας. Συνδέεται με το πανευρωπαϊκό πολιτικό κόμμα Ευρωπαίοι Συντηρητικοί και Μεταρρυθμιστές, αλλά συμπεριλαμβάνει και ευρωβουλευτές του Ευρωπαϊκού Χριστιανικού Πολιτικού Κινήματος.

## Πρόεδροι

## Μέλη
### 10ο Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
*Επίσημος ιστότοπος

Κατηγορία:Πολιτικές ομάδες Ευρωπαϊκού Κοινοβουλίου
Κατηγορία:Ευρωσκεπτικιστικά κόμματα
Τσουτόμου Κογιάμα

Ο **Τσουτόμου Κογιάμα**' (Tsutomu Koyama, , Koyama Tsutomu,   26 Ιουλίου 1936 - 2 Ιουλίου 2012) ήταν Ιάπωνας αθλητής της πετοσφαίρισης. Εντάχθηκε στην ανδρική εθνική ομάδα της Ιαπωνίας και με εκείνη κέρδισε ένα χάλκινο μετάλλιο στους Ολυμπιακούς Αγώνες του 1964 στο Τόκιο. Αργότερα υπηρέτησε ως ομοσπονδιακός προπονητής της εθνικής ομάδας των ανδρών.

Απεβίωσε από καρκίνο του οισοφάγου το 2012 σε ηλικία 75 ετών..

## Παραπομπές

sports-reference

Κατηγορία:Ιάπωνες πετοσφαιριστές
Κατηγορία:Ιάπωνες Ολυμπιονίκες
Κατηγορία:Ολυμπιονίκες της πετοσφαίρισης
Γιοσιχίντε Φουκάο

Ο **Γιοσιχίντε Φουκάο** (, Fukao Yoshihide,  γενν. την 1η Ιουλίου 1949) είναι Ιάπωνας πρώην αθλητής της πετοσφαίρισης. Γεννήθηκε στη Χικόνε. Εντάχθηκε στην ανδρική εθνική ομάδα της Ιαπωνίας και με εκείνη κατέκτησε το χρυσό μετάλλιο στους Ολυμπιακούς Αγώνες του 1972 στο Μόναχο. Είχε αγωνιστεί σε όλα τα παιχνίδια ( συνολικά 7). Έλαβε μέρος και στους επόμενους Ολυμπιακούς Αγώνες, που έγιναν το 1976 στο Μόντρεαλ. Αγωνίστηκε και πάλι σε όλα τα παιχνίδια, συνολικά 5, καταλαμβάνοντας με την εθνική ομάδα την 5η θέση.

## Πηγές
* Προφίλ στο sports-reference.com

Κατηγορία:Ιάπωνες πετοσφαιριστές
Κατηγορία:Ιάπωνες Ολυμπιονίκες
Κατηγορία:Ολυμπιονίκες της πετοσφαίρισης